kardosdrur/scandi-wiki huggingface dataset:
Kvickly

Kvickly er en dansk varehuskæde, der pr. maj 2016 bestod af 79 varehuse over hele landet. På nær 14 af dem, der er selvstændige brugsforeninger, drives kæden af Coop Danmark, der er ejet af Coop Amba. Kæden omsatte for knap 10 mia. kr. i 2008 og havde i 2009 en markedsandel på 7,3 procent.

Det første Kvickly-varehus åbnede i 1961 i Vingårdsgade i Aalborg

Da lavprisvarehuskæden OBS!' økonomi skrantede i 2002, blev OBS!-varehusene ombygget og relanceret som Kvickly xtra. Disse butikker havde større udvalg end almindelige Kvickly-varehuse, særligt inden for nonfood. Kæderne markedsførte sig med en fælles tilbudsavis, men Kvickly xtra havde også sin egen. Samtlige 14 Kvickly xtra-butikker overgik i efteråret 2009 til Kvickly, da man fra ledelsens side vil have en stærk samlet kæde med en markedsføring og et varesortiment, for at gøre det nemmere for den enkelte forbruger. Dette skete i efteråret 2009, og nogle af varehusene gennemgår en ombygning for reducering af salgsareal for at matche det nye koncept. Varehusene i City 2 og Hillerød lukkede dog i 2011.

På grund af ombygning til et indkøbscenter, lukkede varehuset i Sønderborg i slutningen af januar 2011, bygningen blev revet ned for at gøre klar til et nyt shoppingcenter. Den er genåbnet i efteråret 2013 i det nye center Borgen.

Varehuse

Tidligere varehuse 
Der har tidligere været flere Kvickly'er, som med tiden enten er omdannet til SuperBrugsen, solgt til andre kæder eller bare lukket pga. for hård konkurrence (især overfor Føtex).

Eksterne henvisninger 
 Kvicklys hjemmeside
 Coops hjemmeside

Henvisninger

Noter

Etableret i 1961
Supermarkedskæder i Danmark
Coop Danmark
EUC Nordvest

EUC Nordvest (tidligere Nordvestjysk Uddannelsescenter (NVU) og Nordvestjysk Handelsgymnasium (NVH)) er en uddannelsesinstitution med placering i Thisted og Nykøbing Mors.

Uddannelser 
På EUC Nordvest kan man få en uddannelse i mange fag. Man kan se en liste over uddannelsesmulighederne på EUCs hjemmeside .

Fusion 
Den 18. april 2006 udgav Nordvestjysk Uddannelsescenter og Nordvestjysk Handelsgymnasium en pressemeddelelse om at de to skoler ville fusionere. Skolernes nye navn blev så til EUC Nordvest.

Eksterne links 
 EUC Nordvest

Noter 

Tekniske gymnasier i Danmark
Bygninger, konstruktioner og anlæg i Nykøbing Mors
Bygninger, konstruktioner og anlæg i Thisted
NVU

NVU, akronymet kan have flere betydninger og henviser til flere artikler:

 Nordvestjysk Uddannelsescenter – fusioneret med Nordvestjysk Handelsgymnasium under navnet EUC Nordvest.

 Nvu – en WYSIWYG HTML-editor.
Acer Inc.

Acer Inc. er en taiwansk producent af computerhardware- og computere med hjemsted i New Taipei City. Deres produkter omfatter bærbare computere, stationære computere, computerskærme, smartphones og forskelligt it-udstyr.
Acer blev etableret i 1976 som Multitech. I 1987 skiftede virksomheden navn til Acer.

Ekstern henvisning 

Computervirksomheder fra Taiwan
Mobiltelefonproducenter
Etableret i 1976
Åby Sogn

Åby Sogn (eller Aaby Sogn) findes flere steder i Danmark, se:

 Aaby Sogn (Jammerbugt Kommune) – et sogn i i Jammerbugt Kommune, Nordjylland
 Åby Sogn (Århus Kommune) – et sogn i Aarhus Kommune
 Nørre Aaby Sogn er et sogn ved Middelfart Kommune på Fyn.
 Vester Åby Sogn er et sogn i Faaborg-Midtfyn Kommune på Fyn.
Bon Scott

Ronald Belford Scott (født 9. juli 1946, død 19. februar 1980) bedre kendt som Bon Scott, var forsanger i den australske rock-gruppe AC/DC. Scott var født i Kirriemuir, Skotland, men hans familie flyttede til Perth i Australien i 1952. Hvert år siden han flyttede til Australien besøgte han Skotland og siden han kom med i bandet AC/DC, har han spillet en velgørenhedskoncert.

Allerede i 1960'erne havde Scott en smule succes med rockgrupperne The Spectors og The Valentines, både som forsanger, og også ind imellem som trommeslager. Begge disse grupper blev startet, og havde deres karrierer i Perth, langt fra Sydney og Melbourne, som var de musikalske hovedstæder i Australien på det tidspunkt så vel som i dag. The Valentines havde et par turnéer rundt omkring i Australien, og indspillede numre af Harry Vanda og George Young fra The Easybeats.

Scott blev forsanger for gruppen Fraternity, en progressive rock-gruppe baseret i Adelaide, lige som de var ved at blive kendte. Gruppen faldt dog hurtigt fra hinanden, og i 1973, efter en turnérække i England, blev projektet lagt på is. Bon Scott gik derefter i gang med at indspille med gruppen Peter Head's Mount Lofty Rangers, og det var på vej hjem fra en af deres øvelser at Scott faldt på sin motorcykel og blev alvorligt skadet. Fraternity blev senere genformet, men Scott mente ikke at han kunne være med til dette – de blev aldrig så successrige som Scotts senere gruppe.

De følgende år, mens han arbejdede inden for musikverdenen i Adelaide, mødte Scott AC/DC da de var på turné. Gruppen havde Angus og Malcolm Young som hovedpersoner, brødre til Scotts gode ven George Young. Scott blev meget imponeret af gruppens intensitet og rå energi, og gruppen fyrede forsanger Dave Evans for at hyre Scott, som de mente passede bedre ind i AC/DC.

Scott blev fundet død i en af sine venners bil, parkeret udenfor vennens hjem i det sydlige London. Scott var kendt for sine drukture, og det blev erklæret at hans død skyldtes akut alkoholforgiftning . I pressen på dette tidspunkt var der dog (falske) spekulationer om at han i virkeligheden havde taget en overdosis af stoffer (der blev ikke fundet stoffer i hans krop).

Bon Scotts aske er spredt i Fremantle Cemetery Memorial Garden i den by i australien hvor han var opvokset.

Eksterne henvisninger 

 

Musikere fra Australien
Personer fra Melbourne
AC/DC
Kinematik

Kinematik betegner den matematiske beskrivelse af bevægelse uafhængigt af bevægelsens årsag. Man opstiller bevægelsesligninger der beskriver forholdene; de centrale begreber er position, hastighed og acceleration opfattet som funktioner af tiden.

Kinematikken adskiller sig fra dynamikken ved ikke at forholde sig til de kræfter der forårsager bevægelsen. Begge discipliner henregnes under det fysiske område mekanik.
XHTML

XHTML (Extensible HyperText Markup Language) er et XML markup language, der er en udvidelse af HTML, som gør det til et XML-dokument. XHTML indeholder de samme elementer som HTML, men skrives efter andre regler baseret på XML (Extensible Markup Language), og kan derfor anses som en reformulering af HTML i sproget XML.

Grundlæggende forskelle mellem HTML og XHTML 

I XHTML
 skal alle elementer afsluttes
 skal det altid være det næmeste element, der afsluttes
 skal alle elementer og attribute skrives med små bogstaver lower case 
 skal værdien af attributter stå med anførselstegn 
 tillades minimerede attributter ikke 
 bruges attributten "id" til identifikation

Eksempler

Alle elementer afsluttes 
Dårlig:
 Mad<br>
 Liste over drikke
 <ul>
   <li>Kaffe</li>
   <li>Te
     <ul>
       <li>Sort te</li>
       <li>Grøn te</li>
     </ul>
   <li>Mælk</li>
 </ul>
God:
 Mad<br />
 Liste over drikke
 <ul>
   <li>Kaffe</li>
   <li>Te
     <ul>
       <li>Sort te</li>
       <li>Grøn te</li>
     </ul>
   </li>
   <li>Mælk</li>
 </ul>

Nærmeste element afsluttes 
Dårlig:
 <b><i>Hallo</b></i>
God:
 <b><i>Hallo</i></b>

Elementer og attributter skrives med små bogstaver 
Dårlig:
 <P CLASS="BASIS">Hej med dig<BR />dette er næste linje</P>
God:
 <p class="basis">Hej med dig<br />dette er næste linje</p>

Værdien af attributter står med anførselstegn 
Dårlig:
 <table width=100%></table>
God:
 <table width="100%"></table>

Ingen minimerede attributter 
Dårlig:
 <frame noresize />
God
 <frame noresize="noresize" />

"Id" til identifikation 
Dårlig:
 <img src="picture.gif" name="picture1" />
God:
 <img src="picture.gif" id="picture1" />

World Wide Web Consortium
Markup language
World Wide Web
Åbne filformater
Nøglen til Paradis

Nøglen til Paradis er en dansk film fra 1970.
 Manuskript Aage Stentoft.
 Instruktion Sven Methling jun.
Blandt de medvirkende kan nævnes:

 John Larsen
 Lone Lindorff
 Dirch Passer
 Lone Hertz
 Jørgen Ryg
 Else Marie Hansen
 Preben Mahrt
 Vera Gebuhr
 Jørgen Kiil
 Sisse Reingaard
 Emil Hass Christensen
 Bjørn Puggaard-Müller
 Carl Ottosen
 Jørgen Buckhøj

Eksterne henvisninger 
 

Danske film fra 1970
Film instrueret af Sven Methling
Hurra for de blå husarer

Hurra for de blå husarer er en dansk film fra 1970 med manuskript og instruktion af Annelise Reenberg.

Medvirkende
Emil Hass Christensen
Lone Hertz
Niels Hinrichsen
Peter Bonke
Ghita Nørby
Dirch Passer
Jørgen Kiil
Bjørn Puggaard-Müller
Susse Wold
Henny Lindorff
Ole Søltoft
Søren Strømberg
Lili Heglund
Karl Gustav Ahlefeldt
Signi Grenness
Lilli Holmer
Paul Hagen
Hugo Herrestrup
Bendt Reiner
Ulla Jessen

Eksterne henvisninger
 

Danske film fra 1970
Film instrueret af Annelise Reenberg
Lana og Lilly Wachowski

Lana Wachowski (født den 21. juni 1965) og Lilly Wachowski (født den 29. december 1967) er polsk-amerikanske filminstruktører, og de har instrueret deres film sammen. De er mest kendt som skaberne af Matrix-trilogien.

Karriere 

Søskendeparret blev født som drenge og voksede op i Chicago. De gik begge på Whitney Young High – et gymnasium kendt for at satse på bl.a. de udøvende kunstarter. Efter det gik de begge på universitet, men de droppede også begge to ud igen. Før de kom indefor i filmbranchen havde de en tæppeforretning samtidigt med, at de lavede tegneserier i deres fritid.

Første gang de stak deres ben indenfor i filmbranchen var med manuskriptet til Sylvester Stallone-filmen Assassins, der kom ud i 1995. Allerede året efter kom deres debutfilm Bound ud, som dog ikke blev nogen stor success. Man kunne dog allerede i den film se deres store talent for at lave noget visuelt ud over det sædvanlige.

Efter det fik de så lov til at lave The Matrix, som de havde arbejdet på i flere år. Filmen blev et monster hit med dens nyskabende effekter, bl.a. brugen af bullet time, som giver seeren mulighed for at se, hvad det sker indenfor et meget kort tidsrum ved hjælp af slow motion og et kamara, der tilsyneladende stadigt bevæger sig i normalt tempo.

Succesen for The Matrix betød, at Warner Brothers meget gerne ville lave de to efterfølgere The Matrix Reloaded og The Matrix Revolutions, som Wachowskierne allerede havde planlagt. Det betød at de fik indføjet i deres kontrakt, at de ikke behøver at stille op til nogen form for reklame eller interviews eller for den sags skyld deltage på DVD udgivelsen. Og det samtidigt med at de fik et kæmpe honorar. De to efterfølgere blev dog modtaget forholdsvist negativt, og blev langt fra så store succeser som ventet. De står også krediteret som skaberne af karakterne til en række spille- og animationsfilm samt computerspil inden for Matrix-universet.

Wachowskierne står også som producenter på filmatiseringen af tegneserien V for Vendetta med Natalie Portman og Hugo Weaving i hovedrollerne – Hugo Weaving er også skuespilleren bag Agent Smith i Matrix-trilogien.

I 2012 kom filmen Cloud Atlas, som Lana og Lilly Wachowski instruerede sammen med Tom Tykwer.

Lana Wachowski, som selv er transkønnet modtog i 2012 Human Rights Campaigns Visibility Award. Lilly Wachowski er også transkønnet.

Filmografi 

 Plastic Man – ikke produceret
 Carnivore – ikke produceret
 Assassins (1995) (manuskript)
 Bound (1996) (skrevet og instrueret)
 The Matrix (1999) (skrevet og instrueret)
 The Matrix Reloaded (2003) (skrevet og instrueret)
 The Matrix Revolutions (2003) (skrevet og instrueret)
 V for Vendetta (2006) (skrevet, baseret på tegneserien af samme navn af Alan Moore og David Lloyd)
 Cloud Atlas (2012) (skrevet og instrueret i samarbejde med Tom Tykwer og David Mitchell)
 Jupiter Ascending'' (2015) (skrevet og instrueret)

Kilder

Eksterne henvisninger 

 
 
 
 

Filminstruktører fra USA
Personer fra Chicago
Søskende
Par
Wachowski, Lana og Lilly
The Matrix
Emir

Emir (af arabisk amīr امير og tyrkisk emir) betyder befaling, befalingshavende, guvernør eller fyrste.

I tidlig islamisk tid befalede en emir over en afdeling muslimske soldater, og efter en erobring indtog han så den tidligere guvernørs plads. Med tiltagende magt blev emirerne mere og mere suveræne, men ønskede for det meste blot kaliffens anerkendelse.

De vigtigeste ændringer af emirtitlen er:
 amīr al-mu’minīn – de troendes befalingshaver var efter Omar de islamiske kaliffers ærestitel
 amīr al-umarā’ – befalingshavernes befalingshaver var det øverstbefalendes titel under Abbasiderne. I det osmanniske rige fik det betydningen guvernør for en storprovins.

Ordet admiral i europæiske sprog stammer via levantisk græsk fra det arabiske amīr al-bahr (امير البحر), dvs. befalingshaver til søs.

Suveræne emirater findes stadig i Mellemøsten efter den engelske tilbagetrækning i 1971: 
 Emiratet Kuwait, emiratet Qatar og forbundsstaten, de Forenede Arabiske Emirater. 
 Briterne skabte et tilsvarende rige i 1959 i form af "Føderationen af arabiske emirater" i det sydlige Yemen, men det brød sammen efter en revolution i 1967. 
 I 1971 blev emiratet Bahrain selvstændigt, men det blev proklameret kongerige af fyrsten i 2002.

Ud fra ordet emir har man på farsi og kurdisk dannet titlen mir, som stadigvæk betyder leder af en gruppe (stamme). Det samme begreb bruges ligeledes af nogle indiske stammer.

Se også 
 Raja
 Sultan
 Vesir

Regenters titler
Kongelige titler
Islam
Thomas Schelling

Thomas Crombie Schelling (født 14. april 1921, død 13. december 2016) var en amerikansk økonom og professor ved University of Maryland. Han blev i 2005 tildelt Nobelprisen i økonomi (delt med Robert Aumann) for sit arbejde indenfor spilteori.

Hans mest kendte bog The Strategy of Conflict betragtes som en af de mest indflydelsesrige bøger siden 2. verdenskrig. I en anden artikel Dynamic Models of Segregation forklarede han, hvordan et kvarter med kun hvide beboere kunne forvandle sig til et kvarter med kun farvede beboere, uden at beboerne egentlig havde noget imod at bo i et integreret kvarter.

Eksterne henvisninger 

 Schellings biografi på nobelprize.org

Økonomer fra USA
Nobelprismodtagere i økonomi
Nobelprismodtagere fra USA
Personer fra Oakland, Californien
Høfde

En høfde eller bølgebryder er en form for passiv kystbeskyttelse og er betegnelsen for en konstruktion, der går vinkelret på kystlinjen. Høfder kan bestå af stenblokke, pæle og/eller cementblokke. Formålet er at mindske erosion af kysten, da høfden virker som en forhindring for det sand, som bølgerne transporterer langs kysten. Resultatet er en bredere strand på høfdens luvside, det vil sige forside. Imidlertid sker der samtidig en større erosion bagved (altså på læsiden af) høfden, hvorved problemet med kysterosion eksporteres længere ned af kysten. Dette er hovedårsagen til, at der ikke længere bygges høfder. Eksisterende konstruktioner bliver dog vedligeholdt.

Der findes ca. 100 høfder langs den jyske vestkyst bygget af granit og beton.

Danmarks første høfde blev bygget ved Bovbjerg i 1875.

Danmarks længste høfde er ca. 800 meter lang og findes på Agger Tange, nord for indsejlingen til Thyborøn Kanal.

Eksterne henvisninger 

 Jon Julius Munch-Petersen: "bølgebryder" (i: Salmonsens Konversationsleksikon, 2. udgave, bind IV, s. 424)

Se også 
 Høfde 42

Noter 

Kystsikring
Programdesign

Programdesign er design af computerprogrammer. Gennem tiden har der været mange forskellige tilgangsvinkler til design af programmer og computerbaserede systemer i det hele taget.

Måder at designe programmer på 
Struktureret design er en af de ældste måder at designe programmer på. Man tager udgangspunkt i at computeren med program er en maskine, som forarbejder data. Kompleksiteten håndteres ved at programmets opgave opdeles i funktioner indtil hver funktion er overskuelig. Dette design kan bruges til programmer, der behandler data uden direkte input fra brugeren, men det er mindre egnet til interaktive programmer.

I integreret design laves et struktureret design sideløbende med et databasedesign for at sikre sammenhængen mellem programmets funktion og datagrundlaget. Da det antages, at datamodellen er mere statisk end de enkelte funktioner, bruges der ofte flest ressoucer på at få datamodellen på plads.

Med fremkomsten af objektorienteret programmering, blev der senere udviklet metoder til objektorienteret design. Da der både er data og funktioner i definitionen af et objekt, er det ikke så stor en udfordring at få data og funktioner til at hænge sammen. Til gengæld er der ikke mange objektorienterede databaser på markedet, så normalt må man ty til en oversættelse til et databasedesign.

Designelementer 
Uanset, hvordan man overoednet har valgt at designe sit program, er der nogle elementer, der ofte går igen. Man kan bruge et lagdelt programdesign, hvor hvert lag kun kalder funktioner i laget lige under. Med et gennemført lagdelt design kan man lave store ændringer i et lag uden at andre lag skal ændres og derfor testes igen.

I objektorienterede systemer bruges nogle gange et Model-View-Controller-design (MVC), hvor sammenhængen mellem datamodellen og brugergrænsefladen håndteres af en "controller", der holder de to andre dele fra hinanden. I modsætning til et program med lagdelt design er styringen i et MVC-program baseret på hændelser. Eksempelvis vil en indtastning i brugergrænsefladen resultere i en hændelse til controlleren, som vil starte en opdatering. Når opdateringen er gennemført dannes en hændelse som brugergrænsefladen kan reagere på.

Da mange designmæssige problemer opstår igen og igen, har man inden for programdesign udviklet designmønstre, der beskriver, hvordan forskellige problemer med fordel kan løses.

Systemudvikling
Design
Ivar Jacobson

Ivar Hjalmar Jacobson (født 2. september 1939 i Ystad, Sverige) er en svensk datalog.

Han tog sin ingeniøreksamen på Chalmers tekniska högskola i Göteborg i 1962 og fik en doktorgrad fra Kungliga Tekniska Högskolan i Stockholm i 1985.

I 1967 foreslog han opdeling af software i komponenter i forbindelse med et softwarekontrolleret telefonsystem som Ericsson var ved at udvikle. Han udviklede forskellige typer af diagrammer til at beskrive dette.

Han mente at der var behov for at lave softwareudvikling ud fra arbejdstegninger (blue prints) og var derfor en af de første der var med til at udvikle SDL (Specification Description Language). I 1967 blev SDL en standard i telekommunkationsindustrien.

Hos Ericsson opfandt han også use case som en metode til at beskrive krav til software.

I april 1987 forlod han Ericsson og grundlagde Objectory AB hvor han udviklede softwareprocessen OOSE i 1992.

I oktober 1995 fusionerede han Objectory med Rational Software og begyndte at arbejde sammen med Grady Booch og James Rumbaugh om at lave først UML og senere Rational Unified Process. Da Rational blev købt af IBM i 2003 besluttede Ivar sig for at forlade firmaet, men blev som teknisk konsulent indtil maj 2004.

I november 2005 annoncerede Jacobson, at han arbejder på at lave Essential Unified Process, som han betegner som en "super letvægts og meget fleksibel" metode til softwareudvikling til Visual Studio Team System fra Microsoft.

Referencer 

Personer fra Ystad
Programmører
Personer fra Sverige
Hør

Hør (Linum) er en slægt med ca. 200 arter, der er udbredt i Europa og Asien. Det er hårløse, en-, to- eller flerårige urter med en spinkel vækst, hele blade, hængende knopper og forholdsvist store, iøjnefaldende blomster. Frøene sidder tæt pakket i 5-rummede, kuglerunde kapsler.

 Østrigsk hør (Linum austriacum)
 Vild hør (Linum catharticum)
 Gul hør (Linum flavum)
 Rød hør (Linum grandiflorum)
 Fransk hør (Linum narbonense)
 Flerårig hør (Linum perenne) eller Staude-Hør
 Almindelig hør (Linum usitatissimum)

Eksterne henvisninger 

  Hørfrø er supersunde men potentielt giftige i store mængder
  Københavns Universitet har patenteret anvendelsen af hørfrøfibre til at mætte og binde fedt

 
Naturfibre
Tekstilfibre
Hør-familien

Hør-familien (Linaceae) er udbredt med 10 slægter og ca. 300 arter over det meste af verden. I de tropiske egne findes der arter i familien, som er træer eller lianer, men ellers er der mest tale om urteagtige planter. Her omtales kun de slægter, der er repræsenteret ved arter, der er vildtvoksende i Danmark, eller som dyrkes her.

 Hør (Linum)
 Stormogul-slægten (Reinwardtia)
 Tusindfrø-slægten (Radiola)

Plantefamilier
Slaget ved Marathon

Slaget ved Marathon fandt sted 490 f.Kr. under Perserkrigene, nærmere bestemt i det, der kaldes den 1. perserkrig.
Marathon (μάραθον) er det græske ord for fennikel.
En persisk invasionsflåde med 20.000 krigere gjorde landgang ved "Fennikelsletten", Marathon (Μαραθών), en kystnær slette ca. 40 km nord for Athen. Athens talmæssigt underlegne hær rykkede imod perserne og fordrev dem.

Efter overleveringen blev en budbringer, Phidippedes, sendt fra slagmarken til Athen med sejrsbudskabet. Han løb de 40 km fra slagmarken nær Marathon til Athen for at aflevere sejrsbudskabet: Νικῶμεν! (nikomen, "Vi har sejret"). Han faldt død om efter at have afleveret sejrsbudskabet. Atletikdisciplinen maratonløb blev introduceret ved de første moderne olympiske lege 1896 i Athen, hvor der blev løbet fra Marathon til Athen, med inspiration fra denne legende.

Kort

Ekstern henvisning 

 Livius – Slaget ved Marathon 

Hellenistiske krige
Grækenlands historie
Marathon, Slaget ved
Pave Leo 3.

Pave Leo 3. (ca. 750 i Rom - 12. juni 816) var pave fra 795.

Hans valg blev modarbejdet af slægtninge til pave Hadrian 1., som satte ham i fængsel. Han blev imidlertid befriet og flygtede til Frankrig, hvor han blev lovet støtte af Karl den Store. I 800 blev han genindsat i pavestolen.

Juleaften 800 kronede Leo 3. Karl den Store til kejser i Peterskirken i Rom. Det blev begyndelsen til det tysk-romerske rige, hvor kejseren blev garant for pavestolens og kirkens sikkerhed.

Handlingen var imidlertid også et endeligt brud med Konstantinopel, der i realiteten var udelukket fra europæisk politik. Leo døde i 816 og blev begravet i Peterskirken.

Tjek fødselsår
Paver
Hugo Grotius

Hugo Grotius (født 10. april 1583, død 28. august 1645) var hollandsk jurist og retsfilosof.

Hovedværket: "De jure belli ac pacis libri tres" (Tre bøger om krigens og fredens ret) blev skrevet i Paris, hvor Grotius protegeredes af Ludvig 13..

Grotius' retslære adskiller sig fra mange af tidens statsteorier ved at tage sit udgangspunkt i den menneskelige psyke (og ikke i religionen). Han mener at mennesker søger sammen – ikke kun fordi det kan være nyttigt – men af en social trang.

Selv om krig er en naturlig tilstand for menneskeligt samvær, finder de ved en slags social drift sammen om en lovgivning, der beskytter den enkelte, selv om det sker på frihedens bekostning.

Staten og ikke fyrsten/kejseren/kongen er suveræn. Den for lovenes overholdelse nødvendige magtudøvelse kan for en tid overdrages regenten, men vender altid tilbage til folket.

Grotius' opfattelse af mennesket som en politisk skabning kan føres tilbage til Aristoteles.

Naturret 
Hugo Grotius' værk er også indgået i litteraturen om naturret. Han skrev det under 30-årskrigen og ville påvise, at katolikker og protestanter på trods af krigen havde noget til fælles. Han argumenterede ved at sammenligne principper fra katolicismen og protestantismen med den gamle romerret. Romerretten var en sammenskrivning af sædvaneretten fra forskellige romerske provinser. Ved at sammenligne retten i henholdsvis protenstantismen, katolicismen og romerretten argumenterede han for, at der var en ret, der var almenmenneskelig. Dermed indskrev han sig i naturrettens tradition. Grotius' naturret kan erkendes af alle mennesker og er derfor ikke afhængig af, at mennesket er kristent (jfr. romerretten). Til gengæld er den givet af Gud og opretholdes af Gud.

Se også 
 Folkeret

Kilder 

 Olaf Carlsen, Hugo Grotius og Sorø Akademi. En kritisk studie, Taastrup, 1938
 Salomon, Albert (1947). Hugo Grotius and the Social Sciences, Political Science Quarterly, Vol. 62, No. 1, pp. 62-81.

Eksterne henvisninger 
 

Retsfilosoffer
Walhalla
Dramatikere fra Holland
Diplomater fra Nederlandene
Filosoffer fra Holland
Personer fra Delft
Renæssancefilosoffer
Nederlændere i 1500-tallet
Nederlændere i 1600-tallet